स्पेशल जूरी अवार्ड दिया गया फिल्म गाँधी माय फादर को और इस फिल्म में गाँधी जी का रोल निभाने वाले ऐक्टर दर्शन जरीवाला ले गए सर्वोत्तम सह अभिनेता अवार्ड... दर्शन का कहना है की ये किरदार उनकी ज़िन्दगी का सबसे अहम किरदार है. इस हफ्ते अपना 76वां जन्मदिन मनाया महान गायिका आशा भोसले ने. उन्होंने बताया की उनका पहला गाना एक मराठी फिल्म के लिए था. साथ ही उन्होंने कहा की जीवन के अनेकों उतार चढ़ाव उन्होंने हिम्मत के साथ पार किये. साथ ही गायक शान, संगीत निर्देशक अनु मालिक और जावेद अख्तर ने भी आशा जी की जम कर तारीफ की. आशा जी की छोटी बहन उषा मंगेशकर ने भी आशा जी की तारीफ करते हुए कहा की वोह बहुत ही जिंदा दिल इंसान हैं.